1. Az Európai Unió általános költségvetése - 2008-as költségvetési év (szavazás) 
- Szavazás előtt
Kyösti Virrankoski
Elnök úr, a szavazás megkezdése előtt a következő bejelentést szeretném tenni.
Amint tudja, a Költségvetési Bizottság a 2008-as költségvetési tervezet több mint 1 600 módosítására szavazott. Szükségszerűen van néhány szakmai kiigazítás, amelyet ezennel kérem, hogy bocsássanak szavazásra a plenáris ülésen.
A szavazás után a Költségvetési Bizottság kérelmet adott ki a következő négy módosítás újbóli előterjesztésére:
990. sz. módosítás: + 1,53 millió euró a 16 03 04. soron, csak kötelezettségvállalási előirányzatok;
24. sz. módosítás: a 15 05 55. soron, csak kötelezettségvállalási előirányzatok, tartalék és megjegyzések a 938. sz. módosítás szerint;
989. sz. módosítás: + 1 millió euró a 16 03 02. soron, kötelezettségvállalási előirányzatok, és + 1 millió euró a kifizetési előirányzatokban;
1043. sz. módosítás: + 1 millió euró a 15 06 06. soron, kötelezettségvállalási előirányzatok, és + 1 millió euró a kifizetési előirányzatokban, plusz további megjegyzések a 25. sz. módosításból, 1 millió euró számadattal 1,5 millió euró helyett.
Ezekkel a szakmai változtatásokkal és részletezésekkel foglalkoztak és hagyták őket jóvá a Költségvetési Bizottság 2007. október 11-ei ülésén.
A Frontexet illetően szakmai hibát azonosítottak a bizottsági szavazást követően a megjegyzésekre vonatkozóan. A megjegyzések helyes módosítását az 1133. sz. módosítás tartalmazza, amelyet a szavazási listához csatoltak.
Végül a 634. sz. módosításban elfogadott megjegyzések nem jelennek meg az 1018. sz. módosításban a 15 02 02 05. költségvetési soron; a 934. sz. módosításban a 09 06 01. költségvetési soron; a 938. sz. módosításban a 15 05 55. költségvetési soron, és a 940. sz. módosításban a 17 02 02. költségvetési soron. Valamint a 09 03 03. költségvetési soron, a kötelezettségvállalási előirányzatok helyes adata 5 kell, hogy legyen és a kifizetési előirányzatok 4,85.
Felkérem az ülést támogató szolgálatot, hogy tegye meg a szükséges javításokat a jegyzőkönyvben.
Ezen felül egy megbeszélést tartottunk tegnap a koordinátorok ülésén és a döntéseik szerint javaslom, hogy a 752. sz. módosítást utasítsák el és a 610. sz. módosításra szavazzanak a 16 02 02. soron (multimédiás intézkedések), de a tartalékot vegyék el a 752. sz. módosításból, továbbá utasítsák el a 1044. sz. módosítást és szavazzanak a 32. sz. módosításra a 16 02 03. soron.
-A 878. sz. módosításról szóló szavazást követően
Kyösti Virrankoski
(FI)Elnök úr, ami a 878. sz. módosítást illeti, a kísérleti projektekkel van kapcsolatban és elfogadták. Általános egyetértés volt a bizottságban, hogy a 822. sz. módosítás változtatásait tegyük hozzá az indokolásokhoz. Ezek egyébként megegyeznek, de egy kis változtatást tettek a 822. sz. módosításban az előző módosítás indokolásaihoz képest, és azt javaslom, hogy a 822. sz. módosítás esetében csak az indokolásokra szavazhassunk.
Elnök
Köszönöm, Virrankoski úr. Elmondták nekem, hogy valóban ez a szándék, de De Keyser asszony ismét szót kér.
Véronique De Keyser
(FR) Elnök úr, egy kissé nyugtalan vagyok, mert úgy látom, hogy a 231. sz. módosításban egy európai alapítványra szavaztunk a "szerető és munkahelyi körülmények” javítása érdekében. Kétségtelenül magyarázatra van szükség!
- A 996. sz. módosításról szóló szavazást megelőzően
Kyösti Virrankoski
Elnök úr, szeretném javasolni, hogy mi csak tartalékokra szavazunk és én támogatom a tartalék megemelését, mert minden információnk megvan, amelyet kértünk.
- A 21. sz. módosításról szóló szavazást megelőzően
Christopher Heaton-Harris
Elnök úr, csak emlékeztetni szeretném a Házat, hogy ez az a módosítás, amely a speciális olimpia egyesített sportprogramjáról szól.
- A 938. sz. módosításról szóló szavazást megelőzően
Kyösti Virrankoski
Elnök úr, a 15 05 55. sort azt hiszem, érintette a korábbi kijelentésem, ezért nem kell szavaznunk róla.
Elnök
Azonban marad a tartalék kérdése, Virrankoski úr. Nem kell szavaznunk az első részről, de szavazni kell a második részről, amely a tartalék.
Kyösti Virrankoski
Elnök úr, a kijelentésemben azt mondtam, hogy "a 938. sz. módosításban levő tartalék és megjegyzések”.
- Az 1043. sz. módosításról szóló szavazást megelőzően
Kyösti Virrankoski
Elnök úr, erre is kiterjedt a korábbi kijelentésem.
- A 752. sz. módosításról szóló szavazást megelőzően
Kyösti Virrankoski
Elnök úr, a 16 02 02. sorra vonatkozóan javaslom a 752. sz. módosítás elutasítását és a 610. sz. módosítás jóváhagyását, de vegyük át a tartalékot a 752. sz. módosításból. Ezért azt kérném, hogy először szavazzunk a 610. módosításra és aztán a 752. sz. módosításból származó tartalékra.
- A 990. sz. módosításról szóló szavazást megelőzően
Kyösti Virrankoski  
előadó. - Elnök úr, azt hiszem, erre kiterjedt a korábbi kijelentésem.
- A 6. sz. blokkról szóló szavazás után
László Surján
Elnök úr, a 951. sz. módosításban a német szöveg a helyes. A többi nyelv közül néhány hibás, ezért kérem, a német szöveget kövessék.
- A 8. sz. blokkról szóló szavazást megelőzően
Ville Itälä  
előadó. - Elnök úr, mielőtt megkezdjük a költségvetési módosításokról szóló szavazást, szeretném tájékoztatni Önöket néhány szakmai kiigazításról, amelyet meg kell tenni.
Először is az 1094. sz. módosításban az I. szakaszra vonatkozóan csak a 20 26. költségvetési sorról szavazunk.
A 101. fejezetet illetően a plenáris ülésnek az 1004. sz. módosításnak csak a végösszegére kellene szavaznia, amely 5 millió euró.
Az 1013. sz. módosításban levő VI. és VII. szakaszokra vonatkozóan a módosítás indokolásának második és harmadik bekezdése váltsa fel az 1001. sz. módosítás indokolásának megfelelő bekezdéseit, valamint a 986. sz., 1007. sz. és 999. sz. módosítás második bekezdését.
